Primele concluzii în urma acuzațiilor de la Spitalul Pantelimon. Managerul unității susține că decesele nu puteau fi evitate: ”Transmitem condoleanțe familiilor”
Managerul Spitalului Pantelimon din București, Bogdan Socea, a declarat vineri, 12 aprilie, că la spital au loc patru investigații separate după acuzațiile legate de presupusele decese suspecte ale unor pacienți săptămâna trecută. Managerul Socea a spus că primele verificări interne arată că ”aceste decese nu puteau fi evitate, transmitem condoleanțe familiilor”.